google/wiki40b huggingface dataset:
Mestský štadión Bardejov

Charakteristika štadióna

Štadión pred rekonštrukciou mal oválovitú tribúnu okolo celého ihriska. Medzi hľadiskom a ihriskom bola atletická dráha a zábradlie. Jediná zastrešená tribúna bola hlavná tribúna, ktorá mala aj najviac sedačiek. Na zvyšnom mieste obvodu atletickej dráhy bola nezastrešená tribúna s dvoma radmi sedačiek.

Rekonštrukcia v roku 2015

V roku 2013 vypísal Slovenský futbalový zväz výberové konanie na rekonštrukciu 16 štadiónov na Slovensku. Medzi nimi bol aj štadión v Bardejove. Mestské zastupiteľstvo v Bardejove 29. septembra 2013 rozhodlo o jeho vynovení.
Súťaž na stavbu vyhrala česká firma Metrostav, dodávateľom je firma z Bardejova Pamo - PM. Po renovácii bude mať štadión kapacitu na sedenie približne 4 000 miest. Zanikne 400 metrov dlhá atletická dráha, atletický štadión sa presunie na iné miesto v Bardejove.
Termín dokončenia štadióna mal byť september 2016, čiže po začiatku novej sezóny, no to sa nepodarilo splniť. Práce sa spomalili, stavba sa trošku zastavila po tlakovej skúške na potrubí pre vyhrievanie trávnika. Aj keď bolo všetko správne, pri navážaní zeminy sa stal defekt, tlak klesol. Na začiatku júla sa začala siať tráva, zakorenenie trávy trvá trochu dlhšie, ako pri položenom koberci. Dokončenie štadióna nie je odhadované pred koncom roka 2016.
V roku 2017 došlo k dokončeniu rekonštrukcie štadióna, pričom jeho kapacita je 3435 miest na sedenie.
Break dance

Break dance alebo breakdance je súhrnné označenie viacerých foriem tanca, ktoré vznikli medzi afroamerickou a portorikánskou mládežou v USA v 70. rokoch 20. storočia. Vyznačuje sa akrobatickými prvkami.
Break dance predstavuje pre mladých formu úteku zo stereotypného anonymného života veľkomesta. Vznik a rozvoj tohto tanca je neodmysliteľne spätý so subkultúrou hip-hopu. Medzi najznámejšie breakerské skupiny patria Rock Steady Crew, New York City Breakers alebo South Side Rockers.

Formy breakdance

Breakdance sa dá rozčleniť do nasledovných foriem :

Súťaže

Pri súťažiach v break dance proti sebe nastupujú jednotlivci alebo skupiny (tzv. crews). Obvykle sa utvorí kruh, do ktorého vbiehajú tanečníci a predvádzajú svoje schopnosti. Neexistujú presné pravidlá, platí len zákaz úmyselného dotyku súpera. Pri medzinárodných súťažiach o víťazovi rozhoduje odborná porota. tieto ,,sutaze,,sa odborne v hip hope nazývajú BATTLe...v preklade akási bitka tancov...
Najväčšou súťažou na svete je „Battle Of The Year (B.O.T.Y)“, medzi ďalšie patria Freestyle Session a Soul Expression.
Servignat

Polohopis

Servignat má rozlohu 7,99 km². Najvyšší bod je položený 213 m n. m. a najnižší bod 178 m n. m.

Obyvateľstvo

Servignat má 159 obyvateľov (2009).
Graf vývoja obyvateľstva:
Zdroje: INSEE
Gournay-sur-Marne

Poloha

Obec má rozlohu 1,68 km². Najvyšší bod je položený 61 m n. m. a najnižší bod 37 m n. m.

Obyvateľstvo

Počet obyvateľov obce je 6 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy vo futbale 2016 – skupina D

Skupina D bola jednou zo šiestich skupín turnaja Majstrovstiev Európy vo futbale 2016. Jej účastníkmi boli Španielsko, Česko, Turecko a Chorvátsko. Zápasy sa hrali medzi 12. – 21. júnom 2016.
Byšta (obec)

Polohopis

Obec leží v južnom výbežku Slanských vrchov, na rovnomennom potoku. Súčasťou obce je rekreačná osada Byšta-kúpele.

Symboly obce

Podľa Heraldického registra  má obec tieto symboly prijaté 31. januára 2007. Na erbe je motív ovčiarstva verne sa pridržiavajúci pečate z roku 1840.

Erb

V modrom štíte z pravého okraja štítu vyrastajúci zelený vrch, vľavo sa znižujúci do pažite, na nej vpravootočený, striebroodetý pastier v zlatom klobúku a zlatých topánkach, v pravici so zlatou pastierskou berlou, vpravo od neho strieborná ovečka, na vrchu druhá, obrátená ovečka, v strede hlavy štítu tri zlaté hviezdičky (2,1) a strieborný polmesiac s tvárou.

Vlajka

Vlajka má podobu ôsmich pozdĺžnych pruhov žltého, bieleho, žltého, bieleho, modrého, zeleného, modrého, zeleného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.
Pardies-Piétat

Poloha

Obec má rozlohu 7,47 km². Najvyšší bod je položený 399 m n. m. a najnižší bod 216 m n. m.

Obyvateľstvo

Počet obyvateľov obce je 451 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Friedrich Nietzsche

Význam

Vychádzal zo Schopenhauerovej metafyziky vôle a darwinistického princípu boja o existenciu a smeroval k vytvoreniu koncepcie nadčloveka, ktorého úlohou má byť zničenie všetkého klamárskeho, chorobného, životu nepriateľského. Nietzsche je jedným z najvýznamnejších filozofov života. 
Bol profesor na univerzite v Bazileji, kde spoznal Richarda Wagnera.

Životopis

Narodil sa v rodine protestantského pastora, ktorý však nebol v postavení protagonistu rodiny a teda v jeho rodine bola dominantná jeho matka. Neskôr mu otec zomrel a o rok na to aj jeho brat a tak bol vychovávaný medzi samými ženami, čo sa odzrkadlilo aj na jeho živote. Ako každý Nemec vtedajšej doby sa chcel stať vojakom, avšak krátko po narukovaní mal nešťastný pád z koňa, ktorý mu vzal možnosť zotrvať v armáde, ale jeho túžba bola taká veľká, že aj druhýkrát sa mu podarilo do armády dostať, no nie na dlho lebo dostal úplavicu a teraz sa musel už definitívne rozlúčiť s kariérou v armáde. Toto všetko sa podpísalo aj pod jeho chápanie života a taktiež pod jeho duševné zdravie. Ako brilantný študent sa už v roku 1869 stal profesorom klasickej filológie na univerzite v Bazileji, ale v roku 1879 musel zo zdravotných dôvodov školu opustiť. Nasledujúcich 10 rokov strávil na cestách po Európe, kde napísal väčšinu svojich veľkých diel. V januári 1889 v Turíne sa nervovo zrútil, čo mu prekazilo jeho ďalšiu prácu a po zvyšok bol duševne chorý (progresívna paralýza).

Zneužitie

Diela boli zneužité ideológiami nacizmu, ako napríklad výnimočnosť árijskej rasy, jej vôľa k expanzii, antisemitizmu a „vyšľachtenia“ rasovo čistého človeka. Tieto skreslené ideológie boli šírené hlavne prostredníctvom jeho sestry Elisabeth, ktorá vydávala jeho texty v silne skreslených výberoch. Mimo iné, posmrtný výber poznámok nezamýšľaných k publikácii Vôľa k moci (Wille zur Macht, 1901). Nietzsche však odmietal antisemitizmus aj nemecký nacionalizmus svojej doby – vyjadruje sa o nich výsmešne na mnohých miestach vo svojich dielach.
Robiac-Rochessadoule

Poloha

Obec má rozlohu 10,31 km². Najvyšší bod je položený 628 m n. m. a najnižší bod 147 m n. m.

Obyvateľstvo

Počet obyvateľov obce je 848 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Americké židovstvo

Americké židovstvo alebo Židovská populácia na Americkom kontinente tvorí zhruba 45 % celosvetového židovstva. Hlavný podiel na tom majú Spojené štáty americké, ich židovská komunita je najväčšia na svete (samozrejme po Izraeli). Z desiatich početne najväčších židovských komunít na svete sa v Amerike nachádzajú štyri (Spojené štáty, Kanada, Argentína a Brazília).
Americké krajiny sa stali cieľom židovskej migrácie počas uplynulých storočí. Prví emigranti do Ameriky prišli s európskymi kolonizáciami a odvtedy Židia na tento kontinent migrovali z politických, aj z ekonomických dôvodov.
Každá z jednotlivých krajín má svoju vlastnú zvláštnu históriu a charakter. Vďaka náboženskej slobode sa tu formovali aj nové denominácie judaizmu. Klasickým príkladom sú Spojené štáty, ktorých prisťahovalci sa po príchode náboženskými doktrínami nezaťažovali a prevládajúci dobrodružný duch následne umožnil zavedenie náboženských reforiem.
Prevažujú Aškenázi, ktorých významné komunity sa nachádzajú v Spojených štátoch (5 – 6 miliónov), v Kanade (približne 240-tisíc) a v Argentíne (200-tisíc). Významné sefardské komunity sa nachádzajú v Spojených štátoch (50 – 80-tisíc), v Kanade (30 – 60-tisíc), v Brazílii (20 – 60-tisíc), na Kube (necelých 5-tisíc) a v Mexiku.
Peter Antal

Život

V rokoch 1986 – 1990 absolvoval štúdium v odbore Požiarna ochrana na Strednej priemyselnej škole stavebnej v Žiline a v rokoch 1990 – 1996 vyštudoval právo na Právnickej fakulte Univerzity Komenského v Bratislave. V rokoch 1996 – 1998 vykonával koncipientskú prax v advokátskej kancelárii JUDr. Richarda Schina v Bratislave, následne v rokoch 1998 – 2003 pôsobil v spoločnosti Poľnonákup SLATINA a.s., najskôr ako právnik a organizačno-právny zástupca riaditeľa (1998 – 2001), následne ako riaditeľ (2001 – 2003) a od 10. marca 2000 do 20. mája 2004 ako podpredseda predstavenstva.
V rokoch 2001 – 2010 sa venoval podnikateľskej činnosti. Od 5. mája 2003 do 31. decembra 2009 podnikal v rámci živnostenského oprávnenia v oblasti organizačného, ekonomického a podnikateľského poradenstva. Taktiež bol spoločníkom a konateľom viacerých spoločností – AGROPRODUKT Veľké Úľany spol. s r.o. (konateľ 20. decembra 2001 – 6. júla 2004), A - P Partners, spol. s r.o. (konateľ a spoločník 8. júna 2004 – 8. novembra 2005), D.J.D., spol. s r.o. (spoločník 3. augusta 2004 – 17. septembra 2009, konateľ 16. júla 2004 – 26. augusta 2009), EXPO koliba s.r.o. (spoločník 8. apríla – 8. októbra 2010, konateľ 8. apríla – 9. septembra 2010), JADRANY s.r.o. (konateľ 18. januára 2007 – 12. január 2009, spoločník 6. júna 2008 – 13. februára 2009) a P-A Consulting s.r.o. (spoločník 5. mája 2009 – 6. októbra 2010, konateľ 5. máj 2009 – 9. septembra 2010).
Od 10. septembra 2010 do 31. marca 2011 ekonomicko-obchodným riaditeľom a prvým zástupcom generálneho riaditeľa spoločnosti VODOHOSPODÁRSKA VÝSTAVBA, ŠTÁTNY PODNIK, spadajúceho pod Ministerstvo životného prostredia SR. Ako komunálny politik sa dostal do vedenia spoločností s majetkovou účasťou mesta Žiar nad Hronom, a to TECHNICKÝCH SLUŽIEB Žiar nad Hronom, spol. s r.o. (konateľ 9. mája 2011 – 3. februára 2015), Technických služieb - Žiar nad Hronom, a.s. (prvý predseda predstavenstva 12. mája 2011 – 19. októbra 2013) a Stredoslovenskej vodárenskej spoločnosti, a.s. (člen predstavenstva 24. marca 2015 – 26. marca 2018).
Vo voľbách do orgánov samosprávy obcí v roku 2014 získal 4 253 platných hlasov ako nezávislý kandidát (NEKA) na primátora mesta Žiara nad Hronom, a zvíťazil pred kandidátom SIETe Miroslavom Grznárom (411 hlasov) a Ľudovej strany Naše Slovensko Radovanom Jakúbekom (199 hlasov). Funkciu primátora obhájil v komunálnych voľbách v roku 2018, kedy kandidoval už s podporou MOSTu – HÍD, SMERu – sociálnej demokracie a Slovenskej národnej strany a získal 3 456 platných hlasov (76,98 %), teda o 2 423 hlasov viac, než získala jeho protikandidátka Mariana Páleníková (NEKA).
Vo voľbách do NR SR v roku 2016 získal 2 825 preferenčných hlasov, čím sa umiestnil na 17. mieste spomedzi kandidátov strany (na kandidátnej listine mal poradové číslo 16).
V NR SR pôsobí ako predseda Výboru pre pôdohospodárstvo a životné prostredie, člen Osobitného kontrolného výboru na kontrolu činnosti Národného bezpečnostného úradu a náhradník stálej delegácie v Parlamentnom zhromaždení Organizácie pre bezpečnosť a spoluprácu v Európe.
Saint-Aubin-du-Pavail

Poloha

Obec má rozlohu 5,83 km². Najvyšší bod je položený 76 m n. m. a najnižší bod 50 m n. m.

Obyvateľstvo

Počet obyvateľov obce je 743 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Julien-sur-Bibost

Poloha

Obec má rozlohu 13,28 km². Najvyšší bod je položený 860 m n. m. a najnižší bod 380 m n. m.

Obyvateľstvo

Počet obyvateľov obce je 524 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
John Donne

Rodina

Vyrastal v rímskokatolíckej rodine. Jeho otec bol obchodníkom so železom. Zomrel v roku 1576, zanechal po sebe tri deti a manželku Elizabeth, ktorá bola príbuznou Thomasa Mora. Jeho brat zomrel vo väzení za to, že ukrýval kňaza a jeho strýko, jezuita bol popravený obesením, vypitvaním a rozštvrtením, čo bol trest za vlastizradu.

Život a dielo

Po vyštudovaní teológie sa stal členom anglikánskej cirkvi. V rokoch 1596-97 sa zúčastnil na vojenskej výprave v Essexe, po ktorej sa stal tajomníkom sira Thomasa Egertona a významným členom kráľovského dvora. Zaľúbil sa však do Egertonovej netere Anny More a tajne sa s ňou zosobášil. Keď to jej otec zistil, využil svoj vplyv a dal Donneho a dvoch priateľov, ktorí mu pomáhali, nakrátko uväzniť.
V tomto čase napísal diela An Anatomy of the World (1611) a Of the Progress of the Soul (1612), ktoré odhaľujú jeho vieru v stredoveký poriadok vecí, narušený narastajúcimi politickými, vedeckými a filozofickými pochybnosťami tých čias. 
Po prepustení z väzenia sa opäť stetol so svojou nevestou a usadili sa na majetku patriacom Anninej rodine. Dvojica zápasila s finančnými problémami až kým sa Donne nezmieril so svokrom a následne prijal od neho veno. 
V rokoch 1611 a 1612 napísal dve protikatolícke polemiky. Jedna z nich, Ignatius hi Conclave, bola pravdepodobne prvou prácou v Anglicku, ktorá sa vyjadrovala ku Galileiho myšlienkám. Kráľovi Jakubovi I. sa jeho práce páčili ale ponúkol mu iba povýšenie v cirkevnej hierarchii. Donne spočiatku odmietol, ale po dlhom čase finančnej neistoty, súhlasil s kráľovým prianím a nechal sa vysvätiť v roku 1615. Pod vplyvom smrti svojej manželky v roku 1617 sa úroveň jeho poézie prehlbovala. V roku 1621 sa stal dekanom v katedrále sv. Pavla v Londýne a tento úrad zastával až do smrti.
Australopithecus sicilianus

Australopithecus sicilianus je sporný druh australopiteka, jediný australopitek z Európy. 
Thurzo 1998 o ňom píše: K mimoafrickým australopitom by mohla patriť (ak by sa preukázala hodnovernosť nálezu) horná čeľusť, spánková kosť a štyri zuby zo sicílskeho Agrigenta. Tento nález ohlásil roku 1985 prof. G. Bianchini a nazval ho Australopithecus sicilianus na základe údajného datovania na 3,5 – 5,0 mil. rokov BP. Ďalšie hodnoverné správy, resp. zmienky či diskusie o tomto náleze sa nikde neobjavili, takže údaj o prvom európskom hominidovi treba pokladať za pochybný. Teoreticky by mohli australopity imigrovať do Európy v priebehu vysychania mora Tethys – predchodcu dnešného Stredozemného mora pred cca. 6 mil. rokov.
Lena (rieka)

Tok

Pramení vo výške 1 640 m n. m. v Bajkalských vrchoch iba 7 km západne od Bajkalského jazera. Zdroj sa nachádza v rovnomennej prírodnej rezervácii. Rieka tečie severovýchodne a vlievajú sa do nej prítoky Kirenga, Vitim, Oljokma. Od Jakutska tečie rieka na sever až do sútoku s riekou Aldan. Verchojanské pohorie odráža tok rieky na severozápad. Po sútoku s najväčším prítokom Viljuj rieka tečie skoro priamo na sever do Mora Laptevovcov. Delta rieky s rozlohou 30 000 km² je tvorená siedmimi veľkými vetvami z ktorých najväčšia Bykov je najvýchodnejšia.
104 kilometrov od mesta Pokrovska sa brehu rieky nachádza prírodný park a lokalita UNESCO Lenskije stolby.

Doprava

Od októbra do júna nasledujúceho roka je rieka zamrznutá a používa sa ako cesta. Po roztopení ľadu rieka masívne zväčší svoj objem. V máji 2001 rieka zaplavila mesto Lensk a časť Jakutska. Od mesta Usť-Kut je rieka splavná až do svojej delty v dĺžke približne 3 500 km.
Večernica pozdná

Rozšírenie a početnosť

Večernica pozdná žije od severozápadnej Afriky po Kóreu.
Saint-Cirice

Poloha

Obec má rozlohu 8,92 km². Najvyšší bod je položený 198 m n. m. a najnižší bod 59 m n. m.

Obyvateľstvo

Počet obyvateľov obce je 166 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Suzdaľ

História

Významným dátumom pre mesto Suzdaľ bol rok 1125, kedy ho ustanovil hlavným mestom Suzdaľsko-rostovského kniežatstva jeho vládca, knieža Jurij Dolgorukij, ktorý zároveň zhruba v tej dobe založil Moskvu. Pár desaťročí na to sa hlavné mesto presunulo do mesta Vladimir, ale Suzdaľ bol naďalej prosperujúcim mestom, najmä vďaka obchodu i úrodnej pôde, ktorá ho obklopuje.
Od roku 2001 sa v lete koná festival uhoriek.
Saint-Sornin (Allier)

Poloha

Saint-Sornin má rozlohu 19,44 km². Najvyšší bod je položený 458 m n. m. a najnižší bod 344 m n. m.

Obyvateľstvo

Saint-Sornin má 225 obyvateľov (2009).
Graf vývoja obyvateľstva:
Zdroje: INSEE
Humanities

Humanities (angl.) sú všeobecné učebné kurzy literatúry, jazyka, umenia, filozofie, náboženstva, dejepisu. Termín "humanities" sa používa na odlíšenie od sociálnych vied.
Peter z Drážďan

Peter z Drážďan (* okolo 1350 - † 1421/1426, Regensburg, Nemecko) bol nemecký reformačný teológ.
V roku 1409, keď Kutnohorský dekrét obmedzil vplyv cudzincov na Pražskej univerzite, opustil Prahu a stal sa rektorom na Evangelische Kreuzgymnasium v Drážďanoch. Ukázalo sa však, že je zástancom husitov a bol vyhostený. V roku 1412 sa so svojim priateľom Mikulášom z Drážďan vrátil do Prahy. Založil tu školu pre nemecky hovoriacich husitských kazateľov. 
Po roku 1415 odišiel do Nemecka, v roku 1421 alebo 1426 bol upálený v Regensburgu.
Broglie (Eure)

Poloha

Obec má rozlohu 7,96 km². Najvyšší bod je položený 197 m n. m. a najnižší bod 132 m n. m.

Obyvateľstvo

Počet obyvateľov obce je 1 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pláně (prírodná pamiatka)

Ochrana

Predmetom ochrany je príkry skalnatý svah s riedkym zmiešaným porastom a bohatou kvetenou. Vyskytuje sa tu napríklad klinček slzičkový, devätorník veľkokvetý, smolnička obyčajná, ranostajovec pestrý a timotejka tuhá.
Nauzea

Nauzea (lat. nausea) alebo menej presne nutkanie dáviť je pocit zvláštnej nevoľnosti, ktorý je spojený so zvýšenou tvorbou slín, slabosťou, odporom k jedlu či až mdlobou, a ktorý často predchádza zvracaniu.
Príčinou môže byť nevhodné jedlo, hltavé jedenie či pobyt na dopravnom prostriedku (najmä morskom plavidle). Pomoc: odgrgnutie, sóda bikarbóna, iskra, sýtené nápoje. Možné choroby: vertigo, trauma hlavy, komócia, kontúzia, drogové závislosti, infarkt myokardu (IM), srdcový infarkt, žlčové kamene, cholelithiasis, pankreatitída, gastritída, poruchy trávenia, dyspeptický syndróm, enteritis, gastroenteritis, salmonelóza alebo choroba nazývaná nauzea a zvracanie.
Hadrián

Mladosť

Hadrián sa narodil v hispánskej Italice v zámožnej rodine italského pôvodu. Cisár Traján bol jeho vzdialený príbuzný.
Otec Publius Aelius Hadrianus Afer z Baetiky zomrel, keď mal Hadrián 14 rokov. O jeho výchovu sa postaral Marcus Ulpius Traianus (neskorší cisár Traján). Ako iné deti z aristokratických rodín aj Hadrián sa venoval štúdiu. Mal rád grécku literatúru a možno práve preto dostal svoju prezývku – Graeculus (Malý Grék).
Pod Trajánovým vedením sa už v mladosti vyznamenáva vo vojnách s Dákmi, v roku 107 sa stal správcom Dolnej Panónie, v roku 114 bol menovaný správcom Sýrie. V roku 117 ho krátko pred svojou smrťou cisár Traján adoptoval a stanovil za svojho nástupcu.

Vládnutie

Napriek tomu, že bol vynikajúci vojvodca, snažil sa predísť väčším vojenským konfliktom. Bol uvážlivým štátnikom a rezignoval na snahy svojich predchodcov na ovládnutie Partskej ríše. Uvedomoval si, že udržovanie tohto územia by si vyžiadalo väčšie obete, ako by prinieslo úžitok. Arménii vrátil svoju formálnu samostatnosť z toho istého dôvodu. Väčší dôraz kládol na zabezpečenie hraníc. Na severných hraniciach Británie a na južných hraniciach provincie Afriky dal postaviť nový obranný val (Hadriánov val).
Keď v Judei v roku 132 vypuklo povstanie (Bar Kochba), pritiahol na čele vojska. Povstanie sa mu podarilo potlačiť až v roku 135. Výsledkom bolo zdecimovanie židovského národa a spustošená Palestína. V Rímom ovládaných provinciách sa Hadrián snažil vštepovať pocit spolupatričnosti s ríšou, a to tak že zavádzal podľa miestnych špecifík jednotlivých území celý rad politických a administratívnych reforiem. Hadrianus zaviedol zmeny v správe ríše: cisárska rada (consilium principis) sa stala oficiálnym štátnym orgánom, zvýšil sa počet cisárskych úradníkov, ktorými namiesto prepustencov začali byť jazdci. Na základe Hadriánovho poverenia zostavil Salvius Julianus zbierku praetorských ediktov (tzv. edictum perpetuum), a tá sa stala neskôr záväznou pre súdne konanie.
Hadrianus precestoval takmer celú ríšu tak z dôvodov politických, ako aj pre osobné potešenie. Nebolo takmer krajiny v Rímskej ríši, ktorú by nenavštívil, aby sa presvedčil o jej potrebách. Dlhé roky vládol v zhode so senátom. Medzi rímskymi občanmi bol napriek tomu neobľúbený, aj keď bol všestranne talentovanou osobnosťou a milovníkom kultúry. Mal živý záujem o filozofiu a umenie, bol nadšeným uctievateľom gréckej kultúry. Rozsiahlu stavebnú činnosť vyvíjal najmä v Aténach. Sám si dal postaviť vilu v najrôznejších umeleckých slohoch pri Tibure. Dodnes sú známe za jeho vlády postavené veľkolepé budovy ako napr. Pantheón alebo Mauzóleum (dnešný Anjelský hrad).
Dlhé roky si vychovával nástupcu ktorým bol jeho švagor Lucius Julius Urs Servian, v roku 136 si však adoptoval Lucia Ceionia Commoda, ktorého pod menom Lucius Aelius Caesar ustanovil svojim nástupcom namiesto Serviana. Keď Lucius Aelius predčasne zomrel, adoptoval si v januári roku 138 Tiberia Aurelia Antonia, ktorý sa po jeho smrti (10. júla 138) stal cisárom.
Cena Karla Čapka (cena PEN klubu)

Cenu Karla Čapka založilo v roku 1994 České centrum Medzinárodného PEN klubu a Spoločnosť priateľov PEN klubu. Cena je určená pre autorov, "ktorí nejako výrazne a zrozumiteľne prispeli k tomu, aby sa v spoločnosti presadili demokratické a humanistické hodnoty alebo aby boli ubránené", sa udeľuje vždy v párnom roku.
V roku 1996 organizátori založili ešte Cenu PEN klubu za celoživotné dielo s "prihliadnutím k zásluhám o českú literatúru v pofebruárovej dobe". Cena Karla Čapka je bronzová plastika otvárajúcej knihy, vnútri s obojstranným reliéfom portrétu Karla Čapka, dielo akademického sochára Vladimíra Preclíka. Cena je spojená s finančnou čiastkou vo výške, ktorá sa mení, predtým 150 tisíc korún, v roku 2010 100 tisíc korún.
Torchamp

Poloha

Obec má rozlohu 14,69 km². Najvyšší bod je položený 262 m n. m. a najnižší bod 111 m n. m.

Obyvateľstvo

Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Békéssky obvod

Békéssky obvod (maď. Békési kistérség) je bývalá administratívna jednotka v Maďarsku v Békešskej župe. Jeho sídlom bolo mesto Békés. Obvody boli zavedené v roku 1994 a zanikli v roku 2014, kedy ich nahradili okresy.
David Zaslav

Kariéra

Po získaní bakalárskeho titulu z Binghamton University, ktorú absolvoval s vyznamenaním, v roku 1985 navštevoval Boston University School of Law. Spočiatku pracoval ako advokát v právnickej firme Leboeuf, Lamb, Liebe a MacRae v New Yorku. V roku 1989 sa pripojil k NBC Universal a pokračoval v zakladaní CNBC a neskôr v roku 1996 MSNBC. Od októbra 1999 do novembra 2006 bol prezidentom spoločností Cable and Domestic TV a New Media Distribution.
Patril medzi kľúčových ľudí, ktorí v roku 2011 zakladali OWN: Oprah Winfrey Network.
Brocas

Poloha

Obec má rozlohu 53,46 km². Najvyšší bod je položený 111 m n. m. a najnižší bod 54 m n. m.

Obyvateľstvo

Počet obyvateľov obce je 795 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Bulla

Životopis

Študoval na gymnáziu v Banskej Bystrici, teológiu v Ostrihome. Pôsobil ako rokuk. kaplán v Predajnej, v Brezne, v Kremnici, 1877 titulárny kanonik. Zaoberal sa botanikou, najmä zberom liečivých rastlín, vybudoval bohatú knižnicu, prevažne s botanickou literatúrou. Podporoval národné kultúrne úsilia, zakladajúci člen Matice slovenskej a patronátneho gymnázia v Kláštore pod Znievom.